**Ministru kabineta noteikumu projekta “Grozījumi Ministru kabineta 2011.gada 2.augusta noteikumos Nr.614 “Noteikumi par darbības programmas “Uzņēmējdarbība un inovācijas” papildinājuma 2.2.1.4.2.apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu un Attīstības finanšu institūcijas likuma 12.panta ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 2.augusta noteikumi Nr.614 „Noteikumi par darbības programmas “Uzņēmējdarbība un inovācijas” papildinājuma 2.2.1.4.2.apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai”” (turpmāk - MK noteikumi Nr.614) nosaka 2.2.1.4.2.apakšaktivitātes “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – 2.2.1.4.2.apakšaktivitāte) īstenošanas nosacījumus.2.2.1.4.2.apakšaktivitātē tiek finansēti mezanīna aizdevumi, kas tiek sniegti atbilstoši Ministru kabineta 2014.gada 13.maija MK noteikumiem Nr.241 “Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.241), aizdevumu garantijas, kas tiek piešķirtas saskaņā ar Ministru kabineta 2010.gada 26.oktobra noteikumiem Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”, īstermiņa eksporta kredītu garantijas, kas tiek sniegtas atbilstoši 2009.gada 12.maija Ministru kabineta noteikumiem Nr.436 “Īstermiņa eksporta kredītu garantēšanas noteikumi”, kā arī attiecinātas akciju sabiedrības “Attīstības finanšu institūcija Altum” (turpmāk – sabiedrība Altum) vadības izmaksas par 2.2.1.4.2.apakšaktivitātes administrēšanu. Lai nodrošinātu pilnīgu 2.2.1.4.2.apakšaktivitātē pieejamā publiskā finansējuma apguvi, finansējums mezanīna aizdevumiem, aizdevumu garantijām un īstermiņa eksporta kredītu garantijām atsevišķi netiek iedalīts. Minēto instrumentu īstenošanas nepieciešamību pamato Ekonomikas ministrijas izstrādātā tirgus nepilnību analīze finanšu pieejamības jomā, kas prezentēta 2015.gada 30.aprīļa 2014.-2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē (protokola Nr. P-2015/UK/1 6.punkts).Saskaņā ar 2.2.1.4.2.apakšaktivitāti regulējošajiem MK noteikumiem Nr.614 finansējums 2.2.1.4.2.apakšaktivitātes īstenošanai ir 25 860 778 *euro*, tajā skaitā Eiropas Reģionālās attīstības fonda (turpmāk – ERAF) finansējums 15 290 219 *euro*, valsts budžeta finansējums 3 497 182 *euro* un papildus pieejamais finansējums 7 073 377 *euro*, ko veido 2.2.1.4.2.apakšaktivitātē un 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūtie ieņēmumi no brīvo publisko līdzekļu noguldījumiem un darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa. Lai nodrošinātu 2007.-2013.gada plānošanas perioda publiskā finansējuma apguvi finanšu instrumentos, ir izstrādāti grozījumi Ministru kabineta 2009.gada 10.marta noteikumos Nr.238 “Noteikumi par darbības programmas “Uzņēmējdarbība un inovācijas” papildinājuma 2.2.1.4.1.apakšaktivitāti “Atbalsts aizdevumu veidā komersantu konkurētspējas uzlabošanai”” (turpmāk – MK noteikumi Nr.238) un darbības programmas „Uzņēmējdarbība un inovācijas” papildinājumā (turpmāk - DPP), paredzot 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.apakšaktivitāte) neapgūto publisko finansējumu 596 071 *euro* apmērā, tajā skaitā Eiropas Reģionālās attīstības fonda finansējumu 308 990 *euro*, valsts budžeta finansējumu 27 081 *euro* un ieņēmumus no brīvo publisko līdzekļu noguldījumiem 260 000 *euro* apmērā, pārdalīt uz 2.2.1.4.2.apakšaktivitāti. Ņemot vērā minēto, noteikumu projekts paredz palielināt 2.2.1.4.2.apakšaktivitātē pieejamā publiskā finansējuma apmēru, to nosakot 26 456 849 *euro*, tajā skaitā Eiropas Reģionālās attīstības fonda finansējumu 15 599 209 *euro*, valsts budžeta finansējumu 3 524 263 *euro*, un papildus pieejamo finansējumu 7 333 377 *euro* apmērā, ko veido 2.2.1.4.2.apakšaktivitātē un 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”, un 2.2.1.4.1.apakšaktivitātē gūtie ieņēmumi no brīvo publisko līdzekļu noguldījumiem un darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa. Attiecīgie grozījumi izstrādāti arī mezanīna aizdevumu piešķiršanu regulējušajos MK noteikumos Nr.241.Saskaņā ar 2011.gada 21.novembra līgumu, kas noslēgts starp sabiedrību Altum un Ekonomikas ministriju (turpmāk – EM) par 2.2.1.4.2.apakšaktivitātes īstenošanu (turpmāk – Līgums), papildus pieejamo finansējumu veido 2.2.1.4.2.apakšaktivitātē gūtie ieņēmumi no brīvo publisko līdzekļu noguldījumiem 1 356 197 *euro* apmērā, 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūtie ieņēmumi no brīvo publisko līdzekļu noguldījumiem 1 245 073 *euro* apmērā, 2.2.1.4.1.apakšaktivitātē atmaksātā publiskā finansējuma daļa 4 472 107 *euro* apmērā. Ņemot vērā noteikumu projektā veiktās finansējuma pārdales, tiks veikti attiecīgie grozījumi Līgumā pieejamā Eiropas Reģionālās attīstības fonda un valsts budžeta finansējuma apmērā, un tiks paredzēts papildus finanšu resurss 2.2.1.4.2.apakšaktivitātes finansēšanai no 2.2.1.4.1.apakšaktivitātē gūtajiem ieņēmumiem no brīvo publisko līdzekļu noguldījumiem 260 000 *euro* apmērā. Noteikumu projekta ietvaros paredzētā brīvo līdzekļu ieņēmumu no noguldījumiem pārdale no 2.2.1.4.1.apakšaktivitātes uz 2.2.1.4.2.apakšaktivitāti ir veikta, ievērojot Eiropas Komisijas 2011.gada 21.februāra vadlīniju par finanšu instrumentu ieviešanu atbilstoši Regulas Nr.1083/2006 44.punktam („Guidance Note on Financial Engineering Instruments under Article 44 of Council Regulation (EC) No 1083/2006”) 5.1.2.punktu, kas nosaka, ka ieņēmumi, kas gūti no brīvo struktūrfondu līdzekļu noguldījumiem, ir jāizmanto tam pašam mērķim – finanšu instrumentu īstenošanai -, tādejādi neierobežojot minētā finanšu resursa pārdali starp finanšu instrumentu aktivitātēm. Laikā uz 2016.gada 31.janvāri 2.2.1.4.2.apakšaktivitātē ir apgūts publiskais finansējums 21 417 219 *euro* apmērā, tostarp attiecinātas sabiedrības Altum vadības izmaksas 917 108 *euro*, veikti maksājumi saimnieciskās darbības veicējiem mezanīna aizdevumu programmas ietvaros 10 581 963 *euro* apmērā, noslēgti aizdevumu garantiju un īstermiņa eksporta kredītu garantiju līgumi 39 672 592 *euro* apmērā (nosakot apguvi, ir piemērots multiplikators 4; publiskā finansējuma apguves gadījumā multiplikators var tikt palielināts, ko pieļauj garantiju portfeļu kvalitāte). Saskaņā ar MK noteikumiem Nr.614 2.2.1.4.2.apakšaktivitāte tiek īstenota līdz 2016.gada 30.jūnijam, un tās ietvaros mezanīna aizdevumu piešķiršana (atbilstoši MK noteikumos Nr.241 noteiktajam) tika nodrošināta līdz 2016.gada 29.februārim. Lai uzsāktu 2014.-2020.gada plānošanas perioda jauno atbalsta programmu finanšu instrumentu veidā īstenošanu, tostarp mezanīna aizdevumu programmu, ir nepieciešams noslēgt līgumu starp sabiedrību Altum un Centrālo finanšu un līgumu aģentūru par fondu fonda īstenošanu atbilstoši Ministru kabineta 2016.gada 1.marta noteikumiem Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1.specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”. Paredzēts, ka līgums par fondu fonda īstenošanu varētu tikt noslēgts indikatīvi 2016.gada jūnijā. Lai nodrošinātu saimnieciskās darbības veicējiem mezanīna aizdevumu pieejamības nepārtrauktību līdz jaunu atbalsta instrumentu ieviešanai, ir izstrādāti un virzīti saskaņošanai grozījumi MK noteikumos Nr.241, kā ietvaros tiek paredzēts pagarināt mezanīna aizdevumu piešķiršanas termiņu saimnieciskās darbības veicējiem līdz 2016.gada 30.jūnijam, savukārt maksājumu veikšanas termiņu noslēgto mezanīna aizdevumu līgumu ietvaros - līdz 2016.gada 31.oktobrim. Ņemot vērā minēto, šī noteikumu projekta ietvaros tiek paredzēts pagarināt 2.2.1.4.2.apakšaktivitātes īstenošanas termiņu, to nosakot 2016.gada 31.oktobri. 2.2.1.4.2.apakšaktivitātes īstenošanas termiņa pagarinājums ir noteikts saskaņā ar MK Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punktu. EM nodrošinās savlaicīgu EM kompetencē esošo un perioda slēgšanai nepieciešamo darbību veikšanu, tostarp noslēguma pārskata apstiprināšanu, līdz 2016.gada 30.novembrim.Ar mērķi ievērot Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto Altum nodrošinās mezanīna aizdevumu programmas risku un attiecīgi sagaidāmo zaudējumu izvērtējumu.  |
| 3. | Projekta izstrādē iesaistītās institūcijas | Sabiedrība Altum, EM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, sabiedrība Altum. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts ietekmē tautsaimniecību, jo pagarina mezanīna aizdevumu pieejamības termiņu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaicīgi ar noteikumu projektu tiek virzīti grozījumi MK noteikumos Nr.238 un DPP. Pēc MK noteikumu Nr.614 apstiprināšanas tiks virzīti grozījumi MK noteikumos Nr.241. |
| 2. | Atbildīgā institūcija | EM |
| 3. | Cita informācija |  Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav paredzētas. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē netika paredzēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un sabiedrības Altum esošo funkciju ietvaros. |
| 3. | Cita informācija | Nav |

Anotācijas III. un V. sadaļa – noteikumu projekts šo jomu neskar.

Ministru prezidenta biedrs,

ekonomikas ministrs A. Ašeradens

Vīza:

Valsts sekretāra pienākumu izpildītājs,

valsts sekretāra vietnieks R. Aleksejenko

15.03.2016. 10:23

1392

A.Nicmane

67013203, Agita.Nicmane@em.gov.lv